Udskriftsdato: 29. september 2021
LBK nr 1211 af 07/06/2021 (Gældende)
Bekendtgørelse af lov om aflivning af og midlertidigt forbud mod hold af
mink
Ministerium: Ministeriet for Fødevarer, Landbrug og Fiskeri Journalnummer:  Ministeriet for Fødevarer, Landbrug og
Fiskeri, j.nr. 2021­3581Bekendtgørelse af lov om aflivning af og midlertidigt forbud mod hold af 
mink1)
Herved bekendtgøres lov nr. 2185 af 29. december 2020 om aflivning af og midlertidigt forbud mod 
hold af mink med de ændringer, der følger af § 1 i lov nr. 784 af 4. maj 2021.
Midlertidigt forbud mod hold af mink
§ 1. Hold af mink er ikke tilladt til og med den 31. december 2021.
Stk. 2.  Det er til og med den 31. december 2021 forbudt at
1)ind- og udføre levende mink til og fra Danmark,
2)til- og fraføre levende mink mellem besætninger i Danmark og
3)tilføre mink til de i stk. 3 og 4 nævnte dyrehold.
Stk. 3.  Stk. 1 og 2 omfatter ikke
1)hold af mink i zoologiske haver, dyreparker og lign.,
2)hold af mink i cirkus, forlystelsesparker og lignende virksomheder og
3)privates hold af domesticerede former af mink, dog maksimalt fem mink.
Stk. 4.  Ministeren for fødevarer, landbrug og fiskeri kan efter ansøgning give tilladelse til at fravige stk. 
1 og 2 med henblik på tekniske og videnskabelige undersøgelser, der udføres under tilsyn af Dyreforsøgs-
tilsynet. Der kan fastsættes vilkår for tilladelsen.
Stk. 5.  Ministeren for fødevarer, landbrug og fiskeri kan fastsætte regler om ændring af undtagelserne 
nævnt i stk. 3 og 4, herunder at de i stk. 3 nævnte hold af mink omfattes af forbuddet i stk. 1 og 2.
Aflivning af mink
§ 2. Fysiske og juridiske personer, der i strid med § 1, stk. 1, holder mink, skal lade dyrene aflive.
Stk. 2.  Mink, der er anskaffet før lovens ikrafttræden, og som ikke er omfattet af restriktioner i medfør 
af lov om hold af dyr, må pelses.
Tempobonus
§ 3. Ministeren for fødevarer, landbrug og fiskeri kan fastsætte regler om udbetaling af tempobonus 
til minkavlere, der har medvirket til gennemførelsen af aflivningen af mink. Ministeren kan herunder 
fastsætte regler om yderligere bonus for minkavlere beliggende i Hjørring, Brønderslev, Frederikshavn, 
Thisted, Jammerbugt, Vesthimmerlands og Læsø Kommuner.
Oplag, nedgravning og bortskaffelse
§ 4. Vedkommende minister kan til og med den 31. december 2021 træffe foranstaltninger og fastsætte 
regler om oplag, nedgravning og bortskaffelse af aflivede mink, når det findes nødvendigt. Foranstaltnin-
gerne kan træffes uanset bestemmelser i anden lovgivning, og reglerne kan fravige anden lovgivning. For-
anstaltninger og regler som nævnt i 2. pkt. må ikke være irreversible.
Stk. 2.  Foranstaltninger og regler efter stk. 1 må ikke udstrækkes i længere tid end nødvendigt.
Dispensation fra reglerne om helt eller delvist bortfald af afgørelser
§ 5. Miljøministeren kan, for så vidt angår mink, træffe foranstaltninger og fastsætte regler om dispen-
sation fra reglerne om helt eller delvist bortfald af afgørelser efter § 59 a i lov om husdyrbrug og 
anvendelse af gødning m.v. og §§ 78 a og 78 b i lov om miljøbeskyttelse samt regler fastsat i medfør 
heraf.
LBK nr 1211 af 07/06/2021 1Kontrol, påbud m.v.
§ 6. Ministeren for fødevarer, landbrug og fiskeri fører kontrol med, at loven overholdes.
Stk. 2.  Ministeren for fødevarer, landbrug og fiskeri kan meddele de forbud og påbud, der er nødvendi-
ge for at sikre lovens overholdelse.
Stk. 3.  Hvis et påbud ikke efterkommes inden for en nærmere fastsat frist, kan ministeren lade arbejdet 
udføre for den ansvarliges regning.
Stk. 4.  Klage over forbud og påbud meddelt efter stk. 2 kan ikke indbringes for anden administrativ 
myndighed.
Stk. 5.  Ministeren for fødevarer, landbrug og fiskeri kan efter forhandling med vedkommende minister 
eller vedkommende kommunale organisation fastsætte regler om andre offentlige myndigheders eller 
offentlige institutioners medvirken ved varetagelse af opgaver efter loven, herunder opgaver vedrørende 
nedrivning, fjernelse og bortskaffelse af aktiver som nævnt i §§ 8 a og 8 b og § 8 e, stk. 2.
Adgang til offentlige og private ejendomme m.v.
§ 7. Ministeren for fødevarer, landbrug og fiskeri eller andre, der efter regler udstedt i medfør af § 6, 
stk. 5, medvirker ved varetagelsen af opgaver efter loven, har, hvis det skønnes nødvendigt, til enhver 
tid mod behørig legitimation og efter indhentet retskendelse adgang til offentlige og private ejendomme, 
lokaliteter, transportmidler, forretningsbøger, papirer m.v., herunder elektroniske data, med henblik på 
varetagelse af opgaver efter denne lov eller regler fastsat i medfør heraf.
Stk. 2.  Politiet yder om nødvendigt bistand til adgang i medfør af stk. 1. Ministeren for fødevarer, 
landbrug og fiskeri kan efter forhandling med justitsministeren fastsætte regler om politiets bistand efter 
1. pkt.
Erstatning og kompensation
§ 8. Ministeren for fødevarer, landbrug og fiskeri fastsætter regler om, at staten ved aflivning af mink, 
der er anskaffet før lovens ikrafttræden, yder erstatning og kompensation, der svarer til minkenes værdi, 
og erstatning og kompensation til dækning af det herved opståede driftstab.
Stk. 2.  Ministeren for fødevarer, landbrug og fiskeri kan fastsætte regler om, i hvilket omfang omkost-
ninger i forbindelse med aflivning efter § 2, stk. 1, afholdes af staten.
Stk. 3.  Ministeren for fødevarer, landbrug og fiskeri fastsætter regler om fuldstændig erstatning og 
kompensation som følge af forbuddet mod hold af mink, jf. § 1, stk. 1, herunder fuldstændig kompen-
sation til visse følgeerhverv. Ministeren for fødevarer, landbrug og fiskeri fastsætter herudover regler 
om, at der kan ydes fuldstændig kompensation til følgeerhverv, som udlejer stald- og burkapacitet til 
minkproduktion i Danmark, og pelserier, som betjener minkproduktion i Danmark.
Stk. 4.  Ministeren for fødevarer, landbrug og fiskeri kan fastsætte regler om, at tilladelser eller godken-
delser efter anden lovgivning er en betingelse for tildeling og udbetaling af erstatning og kompensation 
efter regler fastsat i medfør af stk. 3 og § 8 e, stk. 1.
Stk. 5.  Ministeren for fødevarer, landbrug og fiskeri kan fastsætte regler om behandlingen af sager 
omfattet af stk. 1-3, § 8 d og § 8 e, stk. 1, herunder regler om ansøgning, frister, oplysnings- og dokumen-
tationskrav og krav om erklæring fra en godkendt revisor. Ministeren kan herunder fastsætte regler om 
oprettelse af myndigheder, der skal behandle sagerne, og om deres virksomhed og sekretariatsbistand og 
efter forhandling med transportministeren fastsætte regler om, at sagerne helt eller delvis skal behandles 
efter reglerne i lov om fremgangsmåden ved ekspropriation vedrørende fast ejendom.
Stk. 6.  Ministeren for fødevarer, landbrug og fiskeri kan fastsætte regler om, at oplysninger, der 
afkræves til brug for behandlingen af sager efter denne lov eller regler udstedt i medfør heraf, skal afgives 
på tro og love.
LBK nr 1211 af 07/06/2021 2Stk. 7.  Dansk Pelsdyravlerforening a.m.b.a. videregiver efter anmodning fra Fødevarestyrelsen vis-
se nærmere angivne oplysninger om minkavleres salg og afregning hos Dansk Pelsdyravlerforening 
a.m.b.a. til brug for behandling af sager efter regler fastsat i medfør af stk. 1 og 3.
Stk. 8.  Ministeren for fødevarer, landbrug og fiskeri kan fastsætte regler om fordelingen og udbetalin-
gen af erstatning og kompensation som fastsat efter regler udstedt i medfør af stk. 3 og § 8 e, stk. 
1, herunder om erstatningens og kompensationens fordeling mellem rettighedshavere, om samtykke fra 
rettighedshavere og om det tidspunkt, som skal danne grundlag for værdiansættelsen af rettigheder.
Stk. 9.  Ministeren for fødevarer, landbrug og fiskeri kan fastsætte regler om statens betaling af renter 
af krav på erstatning eller kompensation fastsat efter regler udstedt i medfør af stk. 3 og § 8 e, stk. 1, 
herunder om rentens fastsættelse.
§ 8 a.  Ved fastsættelsen af erstatning eller kompensation efter regler fastsat i medfør af § 8, stk. 3, for 
minkavl, opdræt af mink med henblik på videresalg af levende dyr, pelseri, som har været drevet i tilknyt-
ning til en minkvirksomhed, eller udlejning af stald- og burkapacitet er det et vilkår for erstatningen eller 
kompensationen, at staten erhverver ret som nævnt i stk. 2 og 3 over de aktiver, der er ydet erstatning eller 
kompensation for.
Stk. 2.  Ved erstatning eller kompensation for fast ejendom er det et vilkår for erstatningen eller 
kompensationen, at staten erhverver ret til bortskaffelse af bygninger, bygningsinstallationer m.v., der er 
en del af den faste ejendom. Retten til bortskaffelse omfatter ret til nedrivning og fjernelse af bygninger 
m.v. og ejendomsret til de bortskaffede aktiver. Staten afholder udgifterne til nedrivning og fjernelse af 
bygninger m.v. Staten afholder ikke andre omkostninger, herunder omkostninger til anden oprydning eller 
forureningsbekæmpelse. Staten oppebærer eventuelle indtægter i forbindelse med de bortskaffede aktiver.
Stk. 3.  Ved erstatning eller kompensation for løsøre, herunder driftsmateriel og driftsinventar, immate-
rielle rettigheder og alle øvrige aktiver er det et vilkår for erstatningen eller kompensationen, at staten 
erhverver ejendomsret til aktiverne.
Stk. 4.  Ministeren for fødevarer, landbrug og fiskeri kan fastsætte nærmere regler om de forhold, som er 
omfattet af stk. 1-3, herunder om, at det er et vilkår for erstatningen eller kompensationen, at modtagere 
af erstatning eller kompensation aktivt skal medvirke til, at staten erhverver de fastsatte rettigheder efter 
stk. 1-3. Ministeren kan endvidere fastsætte regler om, at staten ikke erhverver ret til visse aktiver som 
nævnt i stk. 2 og 3, herunder efter anmodning fra den enkelte minkavler eller følgeerhvervsvirksomhed, 
og om fradrag i opgørelsen af erstatningen eller kompensationen som følge heraf.
Stk. 5.  Ministeren for fødevarer, landbrug og fiskeri kan fastsætte regler om, at der som vilkår for, 
at staten ikke erhverver ret til visse aktiver, jf. stk. 4, 2. pkt., vedtages en deklaration på ejendommen 
eller dele af denne, hvorfra virksomheden har været drevet, hvorefter der for fremtiden ikke kan drives 
minkproduktion og pelseri på ejendommen.
§ 8 b.  For følgeerhverv, som ikke er omfattet af § 8 a, er det et vilkår for kompensationen, at staten 
ved fastsættelsen af kompensation efter regler fastsat i medfør af § 8, stk. 3, erhverver ejendomsret til 
den faste ejendom, løsøre og immaterielle rettigheder og alle øvrige aktiver, som ejes af og blev anvendt 
i den minkrelaterede virksomhed uanset graden af anvendelse i den minkrelaterede virksomhed, og som 
der ydes kompensation for.
Stk. 2.  Vilkår fastsat efter stk. 1 kan dog ikke omfatte fast ejendom, hvorpå der er en ejerbolig, 
medmindre ejeren fremsætter begæring herom.
Stk. 3.  Ministeren for fødevarer, landbrug og fiskeri kan fastsætte nærmere regler om de forhold, som 
er omfattet af stk. 1, herunder om, at det er et vilkår for kompensationen, at modtagere af kompensation 
aktivt skal medvirke til, at staten erhverver de fastsatte rettigheder efter stk. 1. Ministeren kan endvidere 
fastsætte regler om, at visse aktiver som nævnt i stk. 1, herunder efter anmodning fra følgeerhvervsvirk-
somheden, ikke overtages og dermed heller ikke kompenseres.
LBK nr 1211 af 07/06/2021 3§ 8 c.  Det kan fastsættes som et vilkår for erstatningen og kompensationen efter regler fastsat i medfør 
af § 8, stk. 3, og § 8 e, stk. 1, at modtagere af erstatning eller kompensation aktivt skal medvirke til 
at give de involverede myndigheder og deres repræsentanter adgang til de erstattede eller kompenserede 
aktiver og den ejendom, hvorpå de befinder sig, med henblik på besigtigelse, nedrivning, bortskaffelse 
eller overtagelse eller anden hermed forbunden aktivitet.
Stk. 2.  Ministeren for fødevarer, landbrug og fiskeri kan fastsætte nærmere regler om de forhold, som 
er omfattet af stk. 1, herunder om krav til oprydning, friholdelse af adgangsveje og passende varsel før 
påbegyndelse af nedrivningsarbejde m.v.
§ 8 d.  Ministeren for fødevarer, landbrug og fiskeri kan fastsætte regler om kompensation for rimelige 
omkostninger afholdt af minkavlere og følgeerhverv i perioden frem til fastsættelsen af erstatning eller 
kompensation efter regler fastsat i medfør af § 8, stk. 3, og § 8 e, stk. 1.
§ 8 e.  Ministeren for fødevarer, landbrug og fiskeri kan fastsætte regler om, at staten på begæring fra 
den enkelte minkavler eller følgeerhvervsvirksomhed ud over erstatning og kompensation, der fastsættes 
efter regler udstedt i medfør af § 8, stk. 3, kan yde erstatning og kompensation for virksomhed, som ikke 
på rimelig måde kan omstilles eller videreføres som selvstændig virksomhed.
Stk. 2.  Ved fastsættelsen af erstatning eller kompensation efter regler fastsat i medfør af stk. 1 er det et 
vilkår for erstatningen eller kompensationen, at staten erhverver ejendomsret til de aktiver, der har været 
anvendt i virksomheden, og som der ydes erstatning eller kompensation for.
Stk. 3.  Ministeren for fødevarer, landbrug og fiskeri kan fastsætte nærmere regler om de forhold, som er 
omfattet af stk. 2, herunder om, at det er et vilkår for erstatningen eller kompensationen, at modtagere af 
erstatningen eller kompensationen aktivt skal medvirke til, at staten erhverver de fastsatte rettigheder efter 
stk. 2.
Modregning
§ 9. Ministeren for fødevarer, landbrug og fiskeri kan fastsætte regler om, at krav, der omfattes af lov 
om inddrivelse af gæld til det offentlige, ikke kan modregnes i krav på udbetaling efter denne lov.
Statens udgifter i forbindelse med aflivning af mink
§ 10.  Ministeren for fødevarer, landbrug og fiskeri kan afholde udgifter i forbindelse med aflivning 
af mink som følge af SARS-CoV-2 (covid-19), eksempelvis til destruktion, bortskaffelse, rengøring, 
desinfektion, administration m.v.
Klage og delegation
§ 10 a.  Henlægger ministeren for fødevarer, landbrug og fiskeri eller miljøministeren sine beføjelser 
efter loven til en myndighed under det pågældende ministerium, kan vedkommende minister fastsætte 
regler om adgangen til at klage over myndighedens afgørelser, herunder om, at klage ikke kan indbringes 
for anden administrativ myndighed, og om myndighedens adgang til at genoptage en sag, efter at der er 
indgivet klage. Vedkommende minister kan endvidere fastsætte regler om indgivelse af klager, herunder 
om formkrav til klagen.
Stk. 2.  Fastsætter ministeren for fødevarer, landbrug og fiskeri regler om andre offentlige myndigheders 
eller offentlige institutioners medvirken ved varetagelse af opgaver efter loven, jf. § 6, stk. 5, kan mini-
steren fastsætte regler om adgangen til at klage over disse myndigheders eller institutioners afgørelser, 
herunder om, at klage ikke kan indbringes for anden administrativ myndighed, og om myndighedens eller 
institutionens adgang til at genoptage en sag, efter at der er indgivet klage. Ministeren kan endvidere 
fastsætte regler om indgivelse af klager, herunder om formkrav til klagen.
Stk. 3.  Afgørelser truffet i henhold til denne lov eller regler udstedt i medfør heraf kan, hvis ikke andet 
er fastsat i loven eller i regler udstedt i medfør heraf, påklages til Miljø- og Fødevareklagenævnet, som 
LBK nr 1211 af 07/06/2021 4behandler sagen i afdelingen omhandlet i § 3, stk. 1, nr. 8, i lov om Miljø- og Fødevareklagenævnet, og 
kan dermed ikke indbringes for anden administrativ myndighed.
Stk. 4.  Klage til Miljø- og Fødevareklagenævnet indgives skriftligt til den myndighed, der har truffet 
afgørelsen, ved anvendelse af digital selvbetjening, jf. dog § 21, stk. 2-4, i lov om Miljø- og Fødevarekla-
genævnet. Myndigheden skal, hvis den vil fastholde afgørelsen, snarest og som udgangspunkt ikke senere 
end 3 uger efter modtagelsen af klagen videresende klagen til klageinstansen. Klagen skal ved videresen-
delsen være ledsaget af den påklagede afgørelse, de dokumenter, der er indgået i sagens bedømmelse, og 
en udtalelse fra myndigheden med dennes bemærkninger til sagen og de i klagen anførte klagepunkter.
§ 10 b.  Ministeren for fødevarer, landbrug og fiskeri kan fastsætte regler om efterprøvelse af de i § 8, 
stk. 5, 2. pkt., omtalte myndigheders afgørelser, herunder regler om
1)adgangen til at påklage myndighedernes afgørelser,
2)at afgørelser ikke kan indbringes for domstolene, før en mulighed for administrativ rekurs har været 
udnyttet, og
3)at afgørelser skal indbringes for domstolene inden for nærmere fastsatte frister.
Obligatorisk digital kommunikation
§ 10 c.  Ministeren for fødevarer, landbrug og fiskeri kan fastsætte regler om, at skriftlig kommunikation 
til og fra Ministeriet for Fødevarer, Landbrug og Fiskeri eller til og fra myndigheder som nævnt i § 6, stk. 
5, og § 8, stk. 5, 2. pkt., om forhold, som er omfattet af denne lov eller af regler udstedt i medfør af denne 
lov, skal foregå digitalt.
Stk. 2.  Ministeren kan fastsætte nærmere regler om digital kommunikation, herunder om anvendelse af 
bestemte it-systemer, særlige digitale formater og digital signatur el.lign.
Stk. 3.  En digital meddelelse anses for at være kommet frem, når den er tilgængelig for adressaten for 
meddelelsen.
§ 10 d.  Hvor det efter denne lov eller regler udstedt i medfør af denne lov er krævet, at et dokument, 
som er udstedt af andre end ministeren for fødevarer, landbrug og fiskeri eller myndigheder som nævnt 
i § 6, stk. 5, og § 8, stk. 5, 2. pkt., skal være underskrevet, kan dette krav opfyldes ved anvendelse af 
en teknik, der sikrer entydig identifikation af den, som har udstedt dokumentet, jf. dog stk. 2. Sådanne 
dokumenter sidestilles med dokumenter med personlig underskrift.
Stk. 2.  Ministeren kan fastsætte nærmere regler om fravigelse af underskriftskrav, herunder om, at 
personlig underskrift ikke kan fraviges for visse typer af dokumenter.
Straf
§ 11.  Med bøde eller fængsel indtil 6 måneder straffes den, der
1)overtræder § 1, stk. 1,
2)overtræder § 1, stk. 2, eller
3)undlader at efterkomme et påbud eller overtræder forbud meddelt efter § 6, stk. 2.
Stk. 2.  I forskrifter fastsat i medfør af loven kan der fastsættes straf i form af bøde og fængsel indtil 6 
måneder for overtrædelse af forskrifterne.
Stk. 3.  Der kan pålægges selskaber m.v. (juridiske personer) strafansvar efter reglerne i straffelovens 5. 
kapitel.
Ikrafttrædelses- og overgangsbestemmelser
§ 12.  Loven træder i kraft ved bekendtgørelsen i Lovtidende, jf. dog stk. 2.2)
Stk. 2.  Ministeren for fødevarer, landbrug og fiskeri fastsætter tidspunktet for ikrafttrædelse af §§ 3 og 
8. Ministeren kan fastsætte, at bestemmelserne træder i kraft på forskellige tidspunkter.3)
LBK nr 1211 af 07/06/2021 5Stk. 3.  § 11, stk. 1, nr. 1 og 3, finder, for så vidt angår mink, der er anskaffet før lovens ikrafttræden, 
først anvendelse fra den 15. januar 2021.
Stk. 4.  Ansøgning om tilladelse efter § 1, stk. 4, skal, for så vidt angår tekniske og videnskabelige 
undersøgelser, der er iværksat før lovens ikrafttræden, indgives senest den 15. januar 2021. Giver ministe-
ren for fødevarer, landbrug og fiskeri afslag på ansøgningen, fastsættes der samtidig en frist for, hvornår 
minkene skal være aflivet. Indtil udløbet af fristen i 2. pkt. finder § 1, stk. 1 og 2, ikke anvendelse.
Ændring af anden lovgivning
§ 13.  (Udelades)
Færøerne og Grønland
§ 14.  Loven gælder ikke for Færøerne og Grønland.
Lov nr. 784 af 4. maj 2021 (Udvidelse af kredsen af kompensationsberettigede følgeerhverv, regler om 
krav om miljøtilladelser m.v., regler om ansøgning, frister og dokumentationskrav, regler om statens over-
tagelse af erstattede eller kompenserede aktiver og adgang til nedrivning og bortskaffelse m.v., regler om 
klageadgang og søgsmålsfrister m.v.)4) inderholder følgende ikrafttrædelses- og overgangsbestemmelse:
§ 3
Stk. 1.  Loven træder i kraft den 10. maj 2021.
Stk. 2.  Verserende klagesager om afgørelser truffet efter regler i lov om aflivning af og midlertidigt 
forbud mod hold af mink eller regler udstedt i medfør heraf, der ikke er færdigbehandlet af Ministeriet 
for Fødevarer, Landbrug og Fiskeri ved denne lovs ikrafttræden, færdigbehandles og afgøres af Miljø- og 
Fødevareklagenævnet efter reglerne i lov om Miljø- og Fødevareklagenævnet. Miljø- og Fødevareklagen-
ævnet behandler sagen i afdelingen omhandlet i § 3, stk. 1, nr. 8, i lov om Miljø- og Fødevareklagenæv-
net. Miljø- og Fødevareklagenævnets afgørelse i klagesagen kan ikke indbringes for anden administrativ 
myndighed.
Ministeriet for Fødevarer, Landbrug og Fiskeri, den 7. juni 2021
P.M.V.
T ejs B inderup
/ Paolo Drostby
LBK nr 1211 af 07/06/2021 61)Loven indeholder bestemmelser, der som udkast har været notificeret i overensstemmelse med Europa-Parlamentets og Rådets direktiv 2015/1535/EU om 
en informationsprocedure med hensyn til tekniske forskrifter samt forskrifter for informationssamfundets tjenester (kodifikation) (informationsprocedure-
direktivet).
LBK nr 1211 af 07/06/2021 72)Loven er bekendtgjort i Lovtidende den 30. december 2020.
3)Lovens §§ 3 og 8 er sat i kraft den 20. januar 2021, jf. bekendtgørelse nr. 44 af 15. januar 2021 om ikrafttræden af § 3 og § 8 i lov om aflivning af og 
midlertidigt forbud mod hold af mink.
4)Lovændringen vedrører ændring af § 6, stk. 5, § 8, stk. 3, 1, pkt., og § 8, stk. 4, der bliver stk. 5, og indsættelse af § 8, stk. 3, 2. pkt., § 8, stk. 4, hvorefter 
stk. 4 bliver stk. 5, § 8, stk. 6-9, §§ 8 a-8 e og §§ 10 a-10 d.
LBK nr 1211 af 07/06/2021 8